O pasado martes, 27 de novembro, Iria Veiga Ramos veu ao noso centro para falar co alumnado de 4º ESO e 1º BAC sobre intelixencia artificial e intervención xenética. Este encontro tivo lugar na Biblioteca
a 3ª hora, despois de termos visto o filme GATTACA nas dúas primeiras horas de clase.
Foi moi interesante todo o que escoitamos nesa charla, da que aprendemos todas as persoas presentes. Non unicamente o alumnado de ciencias, que era a quen ía dirixida a charla. Tamén ás profesoras de Bioloxía, Matemáticas e Galego que decidiron acompañarnos e darnos, polo tanto, todo o seu apoio.
Ben, alén dos agradecementos ás profesoras que si nos acompañaron, queremos suliñar o que máis nos interesou do encontro con de Iria. Referímonos ao tema dos tranxénicos, da posíbel prolongación da vida, e, por riba de todo, da intervención xenética en humanos. A verdade é que todos estes temas darían para outra hora máis, como aseguraron moitas alumnas ao remate. Isto de quedar con ganas de máis é un moi bo síntoma. Nós interpretámolo coma un medidor do interese, que nos permite determinar a satisfacción que sentiu o alumnado coa actividade. Estamos contentas!